**Įstaigos pavadinimas:** Lietuvos automobilių kelių direkcija prie Susisiekimo ministerijos

**Buveinė:** J. Basanavičiaus g. 36, LT-03109 Vilnius, įmonės kodas 188710638

**Pareigų pavadinimas:** Valstybinės reikšmės kelių ir tiltų planavimo skyriaus A1 lygio statybos inžinierius (profesijos kodas – 214202) (darbuotojas, dirbantis pagal darbo sutartį)

**Darbo užmokestis**: 8,64 PABD

**KVALIFIKACINIAI REIKALAVIMAI**

1. Turėti aukštąjį universitetinį arba jam prilygintą (magistro kvalifikacinis laipsnis) technologijos mokslų studijų srities, statybos inžinerijos krypties išsilavinimą.
2. Turėti ne mažesnę kaip 3 metų darbo patirtį teritorijų planavimo srityje.
3. Būti susipažinęs su Lietuvos Respublikos Konstitucija, išmanyti Lietuvos Respublikos įstatymus, Lietuvos Respublikos Vyriausybės nutarimus, kitus teisės aktus, reglamentuojančius valstybinės reikšmės kelių plėtrą ir priežiūrą, teritorijų planavimo veiklą, statybą, žemės naudojimą ir tvarkymą, nekilnojamojo turto kadastrą ir registrą, darbo santykius.
4. Išmanyti Dokumentų rengimo taisykles, Elektroninių dokumentų valdymo taisykles, Teisės aktų projektų rengimo rekomendacijas.
5. Gebėti sklandžiai dėstyti mintis raštu ir žodžiu.
6. Mokėti dirbti kompiuteriu „MS Office“ programiniu paketu.

ŠIAS PAREIGAS EINANČIO PROJEKTO VADOVO FUNKCIJOS

1. Kaupia, analizuoja ir sistemina informaciją apie valstybinės reikšmės kelių plėtrai reikalingus rengti teritorijų planavimo dokumentus.
2. Teikia siūlymus dėl valstybinės reikšmės kelių tinklo plėtojimo.
3. Koordinuoja ir pagal savo kompetenciją sprendžia klausimus, susijusius su valstybinės reikšmės kelių plėtrai reikalingų teritorijų planavimo procesu ir jo inicijavimu.
4. Pagal kompetenciją atlieka būtinus veiksmus vykdant teritorijų planavimo proceso inicijavimą.
5. Užtikrina kontroliuojamų teritorijų planavimo dokumentų įvykdymo terminus.
6. Pagal kompetenciją atlieka būtinus veiksmus vykdant teritorijų planavimo dokumentų teritorijų planavimo procedūras.
7. Pagal kompetenciją dalyvauja viešinant teritorijų planavimo dokumentus.
8. Pagal poreikį rengia ir teikia informaciją klausimams, susijusiems su teritorijų planavimu, Kelių direkcijos tarybai.
9. Pagal kompetenciją atstovauja Kelių direkcijai pasitarimuose valstybės valdymo ir savivaldybių institucijose, svarstant projektų teritorijų planavimo klausimus, taip pat kituose susitikimuose, pasitarimuose, komisijose ar darbo grupėse.
10. Rengia teritorijų planavimo poreikiams paslaugų pirkimų techninių specifikacijų projektus.
11. Pagal kompetenciją nagrinėja fizinių ir juridinių asmenų, valstybės ir savivaldybių institucijų prašymus, skundus ir pareiškimus teritorijų planavimo klausimais, rengia informaciją ir atsakymų į juos projektus.
12. Vykdo kitus nenuolatinio pobūdžio su skyriaus funkcijomis susijusius skyriaus vedėjo ar Kelių direkcijos vadovybės pavedimus ir užduotis.

**Pretendentas privalo pateikti:**

1. Prašymą leisti dalyvauti atrankoje (nurodant vardą, pavardę, adresą, telefoną ir elektroninio pašto adresą). Prašymas turi būti pasirašytas.
2. Gyvenimo aprašymą.
3. Išsilavinimą patvirtinančio dokumento kopiją.
4. Darbo patirtį patvirtinančio dokumento kopiją.

**Dokumentus siųsti el. paštu:** eugenija.vencloviene@lakd.lt

Pretendentų dokumentai priimami **9 kalendorines dienas** nuo konkurso paskelbimo (terminas skaičiuojamas nuo kitos dienos po konkurso paskelbimo).

**Pretendentų atrankos būdas** – egzaminas žodžiu (pokalbis).

**Išsamią informaciją apie skelbiamą konkursą galima gauti:**

Lietuvos automobilių kelių direkcijos prie Susisiekimo ministerijos Teisės ir personalo skyriuje,

Telefonas pasiteirauti: (8 5) 232 9705

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_